નેપાળની રાજધાની કાઠમાડુંમાં બાંગ્લાદેશનું એક યાત્રી વિમાન લેન્ડિંગ વખતે સંતુલન ગુમાવતા ક્રેશ થયું છે. આ વિમાન બાંગ્લાદેશના US-બાંગ્લા એરલાઇન્સનું હોવાનું જાણવા મળ્યું છે. આ વિમાનમાં 72 લોકો સવાર હતા. માનવામાં આવે છે કે આ દુર્ધટનામાં 50 જેટલા લોકોની મોત થઇ છે. અને 23 લોકો ઇજાગ્રસ્ત છે. આ મામલે પર્યટન મંત્રીના કહેવા મુજબ લેન્ડિંગ દરમિયાન પ્લેન રન વે તરફ વળ્યું અને પાસે જ આવેલા ફૂટબોલ ગ્રાઉન્ડમાં જઇને ક્રેશ થઇ ગયું. વિમાન ઢાકાથી કાઠમાંડુ આવી રહ્યું હતું. જો કે 17 ઇજાગ્રસ્તોને બચાવી લેવામાં આવ્યા હોવાનું જાણવા મળ્યું છે. પ્લેન ક્રેશ થતા જ તાત્કાલિક હવાઇમથકથી અગ્નિશામક દળ અને એમ્બ્યુલન્લ લોકોને બચાવવા દોડી પડી હતી.